
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 544 

5 Μαρτίου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καθορισμός διαδικασίας και δικαιολογητικών για την 
πληρωμή της αποζημίωσης παθόντων από εγκλη¬ 
ματικές ενέργειες. 1 

Αντικατάσταση της υπ’ αριθ. 4833/06-02-2013 (ΦΕΚ 
333/Β'/18-02-2013) κοινής υπουργικής απόφασης 
κατάργησης και διατήρησης κενών οργανικών θέ¬ 
σεων μόνιμου προσωπικού στο Ν.Π.Δ.Δ. «Δημοτι¬ 
κοί Παιδικοί Σταθμοί Δήμου Αλίμου» Ν. Αττικής, 
σύμφωνα με τις διατάξεις της παρ. Ια του άρθρου 


33 του Ν. 4024/2011, όπως ισχύει. 2 

Ορισμός του Ιδρύματος Νεολαίας και Δια βίου Μάθη¬ 
σης (Ι.ΝΕ.ΔΙ.ΒΙ.Μ.), ως Εθνικό Οργανισμό/Εθνική Μο¬ 
νάδα Συντονισμού του Προγράμματος Ει-αεπιυε + 

2014-2020, για τον τομέα «Νεολαία». 3 

Τροποποίηση της υπ' αριθ. 36580/10-12-2013 (ΦΕΚ 
3276/Β723-12-2013) απόφασης Ιδρυσης της Σχο¬ 
λής Προπονητών Αντισφαίρισης Γ' Κατηγορίας 
στην Αθήνα. 4 


ΑΠΟΦΑΣΕΙ Σ 

Αριθμ. 2/2572/0026 (1) 


Καθορισμός διαδικασίας και δικαιολογητικών για την 
πληρωμή της αποζημίωσης παθόντων από εγκλη¬ 
ματικές ενέργειες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) του άρθρου 26, παρ.1 του Ν. 2362/1995 «Περί Δημό¬ 
σιου Λογιστικού, ελέγχου των δαπανών του Κράτους 
και άλλες διατάξεις» (Α' 247), όπως αντικαταστάθηκε 
με το Ν. 3871/2010 (Α' 141), 

β) του άρθρου 18 παρ. 4 του Ν. 4180/2013 «Αντικατά¬ 
σταση και συμπλήρωση διατάξεων για τη Ζώνη Και¬ 
νοτομίας Θεσσαλονίκης και άλλες διατάξεις» (Α' 182), 

γ) του άρθρου 90 του Κώδικα, ο οποίος κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την κυβέρνηση και τα κυβερνητικά 
όργανα» (Α' 98). 


2. Την υπ’ αριθ. Υ 48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα» (Β' 2105). 

3. Την υπ’ αριθ. Υ 305/1-7-2013 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Εσωτερικών Λεωνίδα Γρηγοράκου (Β' 1628), 
όπως τροποποιήθηκε με την υπ’ αριθ. Υ 386/30-8-2013 
όμοια (Β' 2164). 

4. Το γεγονός ότι από την απόφαση δεν προκαλείται 
πρόσθετη δαπάνη σε βάρος του κρατικού προϋπολο¬ 
γισμού ή των οικείων Περιφερειών (ΟΤΑ β' βαθμού). 

5. Την υφιστάμενη υπηρεσιακή ανάγκη για τον καθο¬ 
ρισμό της διαδικασίας και των δικαιολογητικών για την 
πληρωμή των δαπανών που αφορούν στην αποζημίωση 
παθόντων από εγκληματικές ενέργειες, καθώς και όλων 
των λεπτομερειών για την εφαρμογή των σχετικών δια¬ 
τάξεων, αποφασίζουμε: 

Άρθρο 1 

Πεδίο Εφαρμογής -Έννοια όρου 

1. Οι διατάξεις της παρούσας εφαρμόζονται για την 
καταβολή αποζημίωσης στους δικαιούχους (φυσικά ή 
νομικά πρόσωπα) κατόχους ή κύριους κινητών ή ακινή¬ 
των πραγμάτων που υπέστησαν ζημίες από εγκληματι¬ 
κές ενέργειες που στρέφονται κατά κρατικού λειτουρ¬ 
γού ή της περιουσίας του. 

2. Ως εγκληματική ενέργεια για την εφαρμογή της 
παρούσας νοείται κάθε ενέργεια που εμπίπτει στις 
διατάξεις του Ποινικού Κώδικα [Π.Δ. 283/1985 (Α' 106), 
όπως ισχύει]. 

Άρθρο 2 

Καταβολή αποζημίωσης παθόντων 
από εγκληματικές ενέργειες 

Ι.α. Ορίζουμε όπως οι δαπάνες για την πληρωμή της 
αποζημίωσης παθόντων από εγκληματικές ενέργειες 
(άρθρο 18, ν. 4180/2013), ελέγχονται, εκκαθαρίζονται και 
εντέλλονται προς πληρωμή από τις οικείες Υπηρεσίες 
Δημοσιονομικού Ελέγχου (Υ.Δ.Ε.) στους νομούς και νο¬ 
μαρχίες αποκλειστικά και μόνο με χρηματικά εντάλματα. 

β. Οι ανωτέρω δαπάνες αναλαμβάνονται κατά τη δια¬ 
δικασία της παρ. 2, του άρθρου 9, του π.δ. 113/2010 (Α' 194 
και 209). 

2. Οι δαπάνες για την καταβολή της ανωτέρω απο¬ 
ζημίωσης βαρύνουν τον προϋπολογισμό των οικείων 

Περιφερειών (Κ.Α.Ε.: 5191), ο οποίος χρηματοδοτείται 
προς τούτο από πιστώσεις του τακτικού Προϋπολογι¬ 
σμού του Υπουργείου Οικονομικών (Ειδ.Φ. 23 - 200, Κ.Α.Ε.: 
5111), μέσω του προϋπολογισμού των Αποκεντρωμένων 
Διοικήσεων. 

Άρθρο 3 
Δικαιούχοι 

Ι.α. Δικαιούχοι της ανωτέρω αποζημίωσης είναι φυ¬ 
σικά ή νομικά πρόσωπα κάτοχοι ή κύριοι κινητών ή 
ακίνητων πραγμάτων που υπέστησαν υλικές ζημιές από 
εγκληματικές ενέργειες στρεφόμενες κατά κρατικού 
λειτουργού ή της περιουσίας του, εξαιτίας της άσκησης 
των καθηκόντων αυτού. 

β. Η αποζημίωση για αποκατάσταση υλικών ζημιών 
σε ακίνητα, επιτρέπεται να χορηγείται στους μισθωτές 
αυτών ή σε όσους έχουν από οποιαδήποτε νόμιμη αιτία 
αποδεδειγμένα τη νομή των εν λόγω ακινήτων, εφόσον 
δεν υποβληθεί σχετική προς τούτο σχετική αίτηση εκ 
μέρους των κυρίων εντός ανατρεπτικής προθεσμίας 
εξήντα (60) ημερών από την επέλευση του γεγονότος 
ή από την 5η Σεπτεμβρίου 2013, προκειμένου περί πρά¬ 
ξεων που έλαβαν χώρα πριν την ημερομηνία αυτή. Αν 
υπάρχουν περισσότεροι δικαιούχοι του ίδιου ακινήτου, 
την αίτηση για τη διενέργεια αυτοψίας ζημιών υποβάλ¬ 
λει ένας από αυτούς, ο οποίος θεωρείται ότι ενεργεί 
και ως εκπρόσωπος των λοιπών. Σε κάθε περίπτωση, 
οι αιτήσεις υποβάλλονται ανά ακίνητο. 

Αρθρο 4 

Διαπίστωση ζημιών - Αποζημίωση δικαιούχων 

1. α. Ο υπολογισμός του ύψους της δικαιούμενης αποζη¬ 
μίωσης διενεργείται μετά από αίτηση του δικαιούχου για 
τη διενέργεια αυτοψίας ζημιών και έλεγχο της αρμόδιας 
Διεύθυνσης Τεχνικών'Εργων της οικείας Περιφερειακής 
Ενότητας για τον προσδιορισμό της ακριβούς έκτασης 
της ζημιάς. Προς τούτο λαμβάνεται υπόψη η αναπόσβε- 
στη αξία των κινητών ή/και ακίνητων περιουσιακών στοι¬ 
χείων που υπέστησαν ζημίες, καθώς και οποιοδήποτε 
άλλο δικαιολογητικό ή στοιχείο κριθεί απαραίτητο. 

β. Μετά το πέρας του ελέγχου, η Υπηρεσία συντάσσει 
λεπτομερή έκθεση καταγραφής και αποτίμησης ζημιών, 
αντίγραφο της οποίας χορηγείται στο δικαιούχο και 
αποστέλλεται στην αρμόδια Διεύθυνση Πολεοδομίας 
του οικείου Δήμου. 

γ. Σε περίπτωση κατά την οποία το κινητό ή ακίνητο 
που καταστράφηκε ή υπέστη βλάβη κατά την εγκληματι¬ 
κή ενέργεια έχει ασφαλισθεί για κινδύνους αντίστοιχους 
με τις ζημιές που έχουν προκληθεί σ' αυτό, το ποσό της 
δικαιούμενης αποζημίωσης απομειώνεται ισόποσα με 
το ποσό της ασφαλιστικής αποζημίωσης που έλαβε ή 
πρόκειται να λάβει ο/η αιτών/αιτούσα. 

2. Η ανωτέρω αποζημίωση καταβάλλεται ανά κινητό 
ή ακίνητο πράγμα και όχι ανά δικαιούχο υπό τον όρο 
παραίτησης του από οποιαδήποτε αξίωση ή απαίτηση 
κατά του ελληνικού δημοσίου για αποζημίωση σχετι- 
ζόμενη με το γεγονός της εγκληματικής ενέργειας και 
περιλαμβάνει μόνο τις θετικές ζημίες. Σε περίπτωση 
περισσότερων δικαιούχων η παραίτηση υποβάλλεται 
από το νόμιμα εξουσιοδοτημένο εκπρόσωπο αυτών και 
τους δεσμεύει αυτοδικαίως. 

3. α. Ο λαβών την προαναφερόμενη αποζημίωση υπο- 
χρεούται στην αποκατάσταση των ζημιών, εντός προθε¬ 


σμίας έξι (6) μηνών, μετά την είσπραξη αυτής, ανακοι¬ 
νώνοντας την έναρξη και λήξη των σχετικών εργασιών 
στην αρμόδια Διεύθυνση Πολεοδομίας του οικείου Δή¬ 
μου. Σε περίπτωση δε αθέτησης της υποχρέωσης αυτής 
η ανωτέρω Υπηρεσία καταλογίζει κατά τις κείμενες 
διατάξεις το ποσό της εισπραχθείσας αποζημίωσης 
μαζί με το νόμιμο τραπεζικό τόκο που υπολογίζονται 
επ' αυτής από την ημερομηνία είσπραξης της, βάσει του 
επιτοκίου της Ε.Κ.Τ. για τις πλέον πρόσφατες βασικές 
πράξεις αναχρηματοδότησης της, προσαυξημένο κατά 
οκτώ (8) επιπλέον ποσοστιαίες μονάδες. 

β. Τυχόν καταλογιζόμενα κατά τα ανωτέρω ποσά ει- 
σπράττονται σύμφωνα με τις διατάξεις του Ν.δ. 356/1974 
(Α' 90) (Κ.Ε.Δ.Ε.) και αποδίδονται ως έσοδα στον κρατικό 
προϋπολογισμό (Κ.Α.Ε.: 3249). 

4. Οι καταβαλλόμενες αποζημιώσεις στους δικαιού¬ 
χους δεν υπόκεινται σε οποιοδήποτε τέλος ή κράτηση. 

Άρθρο 5 

Διαδικασία και δικαιολογητικό 

Καθορίζουμε τη διαδικασία και τα απαιτούμενα δικαι- 
ολογητικά για την έκδοση των σχετικών χρηματικών 
ενταλμάτων και την καταβολή της ανωτέρω αποζημί¬ 
ωσης, ως ακολούθως: 

Α. ΔΙΑΔΙΚΑΣΙΑ 

1. Οι αιτήσεις των δικαιούχων, στις οποίες αναφέ- 
ρονται όλα τα στοιχεία της περ. (ϋί), της παρ. 3α της 
ενότητας (Β'), μαζί με τα δικαιολογητικό των παρ. 3-6 
της ενότητας αυτής, υποβάλλονται στη Διεύθυνση Διοι¬ 
κητικού - Οικονομικού της Περιφερειακής Ενότητας της 
κατοικίας του δικαιούχου, η οποία απευθύνει σχετικό 
αίτημα χρηματοδότησης στη Διεύθυνση Προϋπολογι¬ 
σμού Γ ενικής Κυβέρνησης. 

2. Οι ανωτέρω Υπηρεσίες, μεριμνούν για την έκδοση 
απόφασης ανάληψης της σχετικής υποχρέωσης, συ¬ 
ντάσσουν την κατάσταση πληρωμής (ενότητα Β, παρ. 
3α), ελέγχουν την πληρότητα των δικαιολογητικών και 
τα προωθούν στην αρμόδια κατά τόπο Υ.Δ.Ε. για την 
έκδοση του σχετικού χρηματικού εντάλματος στο όνομα 
κάθε δικαιούχου. 

3. Η αποζημίωση καταβάλλεται εφάπαξ με χρηματικά 
εντάλματα που εκδίδονται από την αρμόδια Υπηρεσία 
Δημοσιονομικού Ελέγχου, μετά την υποβολή των ανα- 
φερομένων στην ενότητα (Β') δικαιολογητικών. 

Β. ΔΙΚΑΙΟΛΟΓΗΤΙΚΑ 

1. Αίτηση του δικαιούχου. 

2. Αντίγραφο απόφασης του αρμόδιου, για την ανά¬ 
ληψη της σχετικής υποχρέωσης, οργάνου. 

3. α. Κατάσταση πληρωμής της δαπάνης [ως συνημμέ¬ 
νο υπόδειγμα (Α) Παραρτήματος], σε δύο (2) αντίτυπα, 
που περιλαμβάνει: 

ί) το Φορέα/Ειδικό Φορέα/Κ.Α.Ε. 

ϋ) το οικονομικό έτος του προϋπολογισμού του οποίου 
βαρύνει η δαπάνη, 

ϋί) τα στοιχεία του δικαιούχου [ονοματεπώνυμο, πα¬ 
τρώνυμο, διεύθυνση κατοικίας, αριθμό φορολογικού 
Μητρώου (Α.Φ.Μ.), αριθμό τραπεζικού λογαριασμού σε 
μορφή ΙΒΑΝ], 

ίν) την αιτιολογία πληρωμής της δαπάνης, 

ν) το ποσό της δικαιούμενης αποζημίωσης, 

β. Η ανωτέρω κατάσταση θεωρείται από τον Προϊ¬ 
στάμενο της Διεύθυνσης Διοικητικού - Οικονομικού της 
οικείας Περιφερειακής Ενότητας. 

4. Βεβαίωση του Προϊσταμένου της αρμόδιας Αστυ¬ 
νομικής Αρχής από την οποία προκύπτει ότι ο αϊτών 
υπέστη ζημία από εγκληματική ενέργεια, που στρέφο¬ 
νταν κατά κρατικού λειτουργού ή της περιουσίας του. 

5. Αντίγραφο της Έκθεσης καταγραφής και αποτίμη¬ 
σης ζημιών της Διεύθυνσης ΤεχνικώνΈργων της οικείας 
Περιφερειακής Ενότητας, από την οποία προκύπτει, ανα¬ 
λυτικά και στο σύνολο, η εκτίμηση του ύψους της ζημιάς. 

6. Υπεύθυνη δήλωση του άρθρου 8 του Ν. 1599/1986 
με την οποία δηλώνεται από το δικαιούχο ή το νομίμως 
εξουσιοδοτημένο εκπρόσωπο των δικαιούχων, ότι: α) για 
τις ζημίες που υπέστησαν τα κινητά ή ακίνητα πράγματα 
του δεν αποζημιώθηκε από ασφαλιστική εταιρεία. Σε 
περίπτωση δε ασφαλιστικής κάλυψης των ζημιών, υπο¬ 
βάλλεται βεβαίωση της ασφαλιστικής εταιρείας για τα 
ποσά του καταβλήθηκαν ή πρόκειται να καταβληθούν 
απ' αυτήν για την επέλευση του ασφαλιστικού κινδύνου 
στο συγκεκριμένο κινητό ή/και ακίνητο, καθώς και αντί¬ 
γραφο του ασφαλιστηρίου συμβολαίου, β) παραιτείται 
ανεπιφύλακτα από οποιαδήποτε άλλη σχετική αξίωση 
κατά του ελληνικού δημοσίου σχετιζόμενη με τη συ¬ 
γκεκριμένη εγκληματική ενέργεια, γ) αναλαμβάνει την 


υποχρέωση για την άμεση αποκατάσταση των ζημιών 
αμέσως μετά την είσπραξη της αποζημίωσης, εντός της 
προβλεπόμενης εξάμηνης προθεσμίας. 

7. Αντίγραφο του εντύπου Ε9 ή τίτλου ιδιοκτησίας ή 
μισθωτηρίου συμβολαίου του συγκεκριμένου ακινήτου. 

Αρθρο 6 

Μεταβατικές και τελικές διατάξεις 

1. Αιτήσεις δικαιούχων της υπόψη αποζημίωσης που 
τυχόν εκκρεμούσαν προς πληρωμή στις οικείες Περιφέ¬ 
ρειες μετά τις 5-9-2013, (ημερομηνία έναρξης ισχύος των 
διατάξεων του άρθρου 18, του Ν. 4180/2013), αποστέλ- 
λονται στις οικείες Δ/νσεις Διοικητικού - Οικονομικού 
των οικείων Περιφερειακών Ενοτήτων και προωθούνται 
προς πληρωμή σύμφωνα με τα οριζόμενα στην παρούσα. 

2. Οι Υπηρεσίες Δημοσιονομικού Ελέγχου (Υ.Δ.Ε.) 
στους νομούς και νομαρχίες που είναι αρμόδιες για τον 
έλεγχο των δικαιολογητικών, την εκκαθάριση της δαπά¬ 
νης και έκδοση του χρηματικού εντάλματος πληρωμής, 
μπορούν να ζητήσουν συμπληρωματικά δικαιολογητικά 
ή στοιχεία τα οποία, κατά περίπτωση, κρίνονται απα¬ 
ραίτητα. 



«ΠΑΡΑΡΤΗΜΑ» στην αριθ. 2/ 2572 70026/ 19-1 -2014 Κ.Υ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

ΟΙΚΟΝΟΜΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΜΙΧΕΛΑΚΗΣ 

ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

ΛΕΩΝΙΔΑΣ ΓΡΗΓΟΡΑΚΟΣ 
-♦- 

Αριθ. οικ. 6623 (2) 

Αντικατάσταση της υπ’ αριθ. 4833/06-02-2013 (ΦΕΚ 333/ 
Β'/18-02-2013) κοινής υπουργικής απόφασης κατάρ¬ 
γησης και διατήρησης κενών οργανικών θέσεων μό¬ 
νιμου προσωπικού στο Ν.Π.Δ.Δ. «Δημοτικοί Παιδικοί 
Σταθμοί Δήμου Αλίμου» Ν. Αττικής, σύμφωνα με τις 
διατάξεις της παρ. Ια του άρθρου 33 του Ν. 4024/2011, 
όπως ισχύει. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Ν. 4024/2011 και ειδικότερα του 
άρθρου 33 παρ. Ια για την κατάργηση κενών οργανικών 
θέσεων (Α' 226), όπως ισχύει. 

2. Τις διατάξεις του άρθρου 254 του Ν. 3852/2010 (Α' 87). 

3. Τις διατάξεις του άρθρου 10 του Κώδικα Κατάστα¬ 
σης Δημοτικών και Κοινοτικών Υπαλλήλων, που κυρώ¬ 
θηκε με το Ν. 3584/2007 (Α' 143). 

4. Τις διατάξεις του άρθρου 90 του Κώδικα Νομοθεσί¬ 


ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του Π.Δ. 63/2005 (Α' 98). 

5. Τις διατάξεις του Π.Δ. 119/2013 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 153). 

6. Την υπ’ αριθ. ΔΟΑ/Φ.14/1 /οικ.21732/31 -10-2011 εγκύ¬ 
κλιο του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης. 

7. Την υπ’ αριθ. 418/13-12-2013 (Β' 3285/23-22-2013) τρο¬ 
ποποίηση της υπ’ αριθ. 303/3602/22-11-2012 (ΦΕΚ 3263/ 
Β'/06-12-2012) διαπιστωτικής πράξης του Προέδρου του 
Ν.Π.Δ.Δ. «Δημοτικοί Παιδικοί Σταθμοί Δήμου Αλίμου» 
Ν. Αττικής. 

8. Το υπ’ αριθ. 3267/17-12-2013 έγγραφο του Προέδρου 
Ν.Π.Δ.Δ. «Δημοτικοί Παιδικοί Σταθμοί Δήμου Αλίμου» 
Ν. Αττικής, για διατήρηση κενών οργανικών θέσεων των 
πινάκων Β'. 

9. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Αντικαθιστούμε την υπ’ αριθ. 4833/06-02-2013 (ΦΕΚ 
333/Β'/18-02-2013) ως εξής: Την κατάργηση στο Ν.Π.Δ.Δ. 
«Δημοτικοί Παιδικοί Σταθμοί Δήμου Αλίμου» Ν. Αττικής 
είκοσι πέντε (25), επί συνόλου είκοσι εννέα (29), κενών 
οργανικών θέσεων μόνιμου προσωπικού που υπερβαί¬ 
νουν, ανά κατηγορία και κλάδο, το 60% των θέσεων που 
προβλέπονται στους Οργανισμούς Εσωτερικής Υπηρεσί¬ 
ας του πρώην Ν.Π.Δ.Δ.: α) «Β' Δημοτικός Παιδικός Σταθ¬ 
μός Αλίμου», β) «Ε' Δημοτικός Βρεφονηπιακός Σταθμός 
Δ. Αλίμου» και γ) «Δημοτικοί Παιδικοί Σταθμοί Αλίμου», 
όπως αυτές εμφαίνονται στον κατωτέρω πίνακα, καθώς 
και τη διατήρηση τεσσάρων (4) θέσεων, κατόπιν ειδικής 
και εμπεριστατωμένης αιτιολόγησης: 


Ν.Π.Δ.Δ. «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ Δ. ΑΛΙΜΟΥ» Ν. ΑΤΤΙΚΗΣ 
ΟΕΥ πρώην Ν.Π.Δ.Δ. «Β' ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΑΛΙΜΟΥ» 


α.α. 

ΚΑΤΗΓΟΡΙΑ ΔΕ 

ΚΑΤΑΡΓΟΥΜΕΝΕΣ ΘΕΣΕΙΣ 

ΔΙΑΤΗΡΟΥΜΕΝΕΣ ΘΕΣΕΙΣ 

ΑΙΤΙΟΛΟΓΙΑ ΓΙΑ ΤΗ ΔΙΑΤΗΡΗΣΗ 

1 

ΔΕ ΕΠΟΠΤΗ ΚΑΘΑΡΙΟΤΗΤΑΣ 

1 

0 



ΣΥΝΟΛΟ ΔΕ 

1 

0 


α.α. 

ΚΑΤΗΓΟΡΙΑ ΥΕ 

ΚΑΤ ΑΡΓ ΟΥΜΕΝΕΣ ΘΕΣΕΙΣ 

ΔΙΑΤΗΡΟΥΜΕΝΕΣ ΘΕΣΕΙΣ 

ΑΙΤΙΟΛΟΓΙΑ ΓΙΑ ΤΗ ΔΙΑΤΗΡΗΣΗ 

1 

ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 
(ΒΟΗΘΩΝ ΜΑΓΕΙΡΩΝ) 

2 

0 



ΣΥΝΟΛΟ ΥΕ 

2 

0 



ΓΕΝΙΚΟ ΣΥΝΟΛΟ πρώην Ν.Π.Δ.Δ. 
«Β' ΔΗΜΟΤΙΚΟΣ ΠΑΙΔΙΚΟΣ ΣΤΑΘ¬ 
ΜΟΣ ΑΛΙΜΟΥ» 

3 

0 


ΟΕΥ πρώην Ν.Π.Δ.Δ. «Ε' ΔΗΜΟΤΙΚΟΣ ΒΡΕΦΟΝΗΠΙΑΚΟΣ ΣΤΑΘΜΟΣ ΔΗΜΟΥ ΑΛΙΜΟΥ» 

α.α. 

ΚΑΤΗΓΟΡΙΑ ΠΕ 

ΚΑΤ ΑΡΓ ΟΥΜΕΝΕΣ ΘΕΣΕΙΣ 

ΔΙΑΤΗΡΟΥΜΕΝΕΣ ΘΕΣΕΙΣ 

ΑΙΤΙΟΛΟΓΙΑ ΓΙΑ ΤΗ ΔΙΑΤΗΡΗΣΗ 

1 

ΠΕ ΝΗΠΙΑΓΩΓΩΝ 

0 

2 

Ανήκει στις εξαιρέσεις του άρ¬ 
θρου 33 του Ν. 4024/2011. 


ΣΥΝΟΛΟ ΠΕ 

0 

2 


α.α. 

ΚΑΤΗΓΟΡΙΑ ΔΕ 

ΚΑΤ ΑΡΓ ΟΥΜΕΝΕΣ ΘΕΣΕΙΣ 

ΔΙΑΤΗΡΟΥΜΕΝΕΣ ΘΕΣΕΙΣ 

ΑΙΤΙΟΛΟΓΙΑ ΓΙΑ ΤΗ ΔΙΑΤΗΡΗΣΗ 

1 

ΔΕ ΟΔΗΓΩΝ 

0 

2 

Αναγκαίες για την καθημερι¬ 
νή τροφοδοσία των παιδικών 
σταθμών. Οι δύο μοναδικοί 
οδηγοί που υπηρετούσαν στο 
νομικό πρόσωπο συνταξιοδο- 
τήθηκαν 


ΣΥΝΟΛΟ ΔΕ 

0 

2 


α.α. 

ΚΑΤΗΓΟΡΙΑ ΥΕ 

ΚΑΤ ΑΡΓ ΟΥΜΕΝΕΣ ΘΕΣΕΙΣ 

ΔΙΑΤΗΡΟΥΜΕΝΕΣ ΘΕΣΕΙΣ 

ΑΙΤΙΟΛΟΓΙΑ ΓΙΑ ΤΗ ΔΙΑΤΗΡΗΣΗ 

1 

ΥΕ ΣΥΝΟΔΩΝ 

2 

0 

ΣΥΝΟΛΟ ΥΕ 

2 

0 



ΓΕΝΙΚΟ ΣΥΝΟΛΟ πρώην Ν.Π.Δ.Δ. 
«Έ ΔΗΜΟΤΙΚΟΣ ΒΡΕΦΟΝΗΠΙΑΚΟΣ 
ΣΤΑΘΜΟΣ ΔΗΜΟΥ ΑΛΙΜΟΥ» 

2 

4 


ΟΕΥ πρώην Ν.Π.Δ.Δ. «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΛΑΙΜΟΥ» 

α.α. 

ΚΑΤΗΓΟΡΙΑ ΠΕ 

ΚΑΤΑΡΓΟΥΜΕΝΕΣ ΘΕΣΕΙΣ 

ΔΙΑΤΗΡΟΥΜΕΝΕΣ ΘΕΣΕΙΣ 

ΑΙΤΙΟΛΟΓΙΑ ΓΙΑ ΤΗ ΔΙΑΤΗΡΗΣΗ 

1 

ΠΕ ΝΗΠΙΑΓΩΓΩΝ 

3 

0 



ΣΥΝΟΛΟ ΠΕ 

3 

0 


α.α. 

ΚΑΤΗΓΟΡΙΑ ΤΕ 

ΚΑΤ ΑΡΓ ΟΥΜΕΝΕΣ ΘΕΣΕΙΣ 

ΔΙΑΤΗΡΟΥΜΕΝΕΣ ΘΕΣΕΙΣ 

ΑΙΤΙΟΛΟΓΙΑ ΓΙΑ ΤΗ ΔΙΑΤΗΡΗΣΗ 

1 

ΤΕ ΒΡΕΦΟΝΗΠΙΟΚΟΜΙΑΣ 

5 

0 



ΣΥΝΟΛΟ ΤΕ 

5 

0 


α.α. 

ΚΑΤΗΓΟΡΙΑ ΔΕ 

ΚΑΤ ΑΡΓ ΟΥΜΕΝΕΣ ΘΕΣΕΙΣ 

ΔΙΑΤΗΡΟΥΜΕΝΕΣ ΘΕΣΕΙΣ 

ΑΙΤΙΟΛΟΓΙΑ ΓΙΑ ΤΗ ΔΙΑΤΗΡΗΣΗ 

1 

ΔΕ ΒΟΗΘΩΝ ΒΡΕΦΟΚΟΜΩΝ - ΠΑΙ¬ 
ΔΟΚΟΜΩΝ 

4 

0 


2 

ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 

1 

0 


3 

ΔΕ ΜΑΓΕΙΡΩΝ 

3 

0 



ΣΥΝΟΛΟ ΔΕ 

8 

0 


α.α. 

ΚΑΤΗΓΟΡΙΑ ΥΕ 

ΚΑΤ ΑΡΓ ΟΥΜΕΝΕΣ ΘΕΣΕΙΣ 

ΔΙΑΤΗΡΟΥΜΕΝΕΣ ΘΕΣΕΙΣ 

ΑΙΤΙΟΛΟΓΙΑ ΓΙΑ ΤΗ ΔΙΑΤΗΡΗΣΗ 

1 

ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 
(ΒΟΗΘΩΝ ΜΑΓΕΙΡΩΝ) 

1 

0 


2 

ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ 

3 

0 



ΣΥΝΟΛΟ ΥΕ 

4 

0 



ΓΕΝΙΚΟ ΣΥΝΟΛΟ πρώην Ν.Π.Δ.Δ. 
«ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ 
ΑΛΙΜΟΥ» 

20 

0 



ΓΕΝΙΚΑ ΣΥΝΟΛΑ ΠΙΝΑΚΩΝ Β' 

25 

4 



Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 20 Φεβρουάριου 2014 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΕΣΩΤΕΡΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΙΩΑΝΝΗΣ ΜΙΧΕΛΑΚΗΣ ΚΥΡΙΑΚΟΣ ΜΗΤΣΟΤΑΚΗΣ 

-♦- 

Αριθ. 25080/ΙΑ (3) 

Ορισμός του Ιδρύματος Νεολαίας και Δια βίου Μάθησης (Ι.ΝΕ.ΔΙ.ΒΙ.Μ.), ως Εθνικό Οργανισμό/Εθνική Μονάδα 
Συντονισμού του Προγράμματος Ει-αεηηυε + 2014-2020, για τον τομέα «Νεολαία». 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Π.Δ. 63/2005 «Κωδικοποίηση της νομοθεσίας για την Κυβέρνηση και τα Κυβερνητικά όργανα» 
(ΦΕΚ 98/τ.Α'/22-04-05). 

2. Τις διατάξεις του Π.Δ. 147/1976 «Περί Οργανισμού της Κεντρικής Υπηρεσίας του Υπουργείου Εθνικής Παιδείας 
και Θρησκευμάτων», όπως συμπληρώθηκε με την υπ’ αριθ. Φ. 908/Η/7713/20-03-1981 (ΦΕΚ 168 τ.Β') κοινή απόφαση 
των Υπουργών Συντονισμού, Προεδρίας Κυβερνήσεως και Εθνικής Παιδείας και Θρησκευμάτων «Περί συστάσεως, 
οργανώσεως και λειτουργίας στο Υπουργείο Παιδείας, Διευθύνσεως Ευρωπαϊκών Κοινοτήτων», όπως τροποποι¬ 
ήθηκε και ισχύει με την υπ’ αριθ. 17758/08-09-05 κοινή υπουργική απόφαση (ΦΕΚ 1339/Β723-09-05). 

3. Την υπ’ αριθ. 127175/Η/4.11.2011 Κοινή απόφαση του Υπουργού Οικονομικών και της Υπουργού Παιδείας Δια Βίου 
Μάθησης και Θρησκευμάτων «Συγχώνευση δια απορροφήσεως των Νομικών Προσώπων Ιδιωτικού Δικαίου ΕΘΝΙΚΟ 
ΙΔΡΥΜΑ ΝΕΟΤΗΤΑΣ (Ε.Ι.Ν.), ΙΝΣΤΙΤΟΥΤΟ ΔΙΑΡΚΟΥΣ ΕΚΠΑΙΔΕΥΣΗΣ ΕΝΗΛΙΚΩΝ’ (Ι.Δ.ΕΚ.Ε.) και ΙΝΣΤΙΤΟΥΤΟ ΝΕΟΛΑΙ¬ 
ΑΣ * 1 2 3 4 5 6 7 (Ι.Ν.), εποπτείας του Υπουργείου Παιδείας, Δια Βίου Μάθησης και Θρησκευμάτων» (ΦΕΚ 2508, Β', 04-11-2011). 

4. Τον Ν. 4115/2013 «Οργάνωση και λειτουργία Ιδρύματος Νεολαίας και Δια βίου Μάθησης και Εθνικού Οργανισμού 
Πιστοποίησης Προσόντων και Επαγγελματικού Προσανατολισμού και άλλες διατάξεις» (ΦΕΚ 24, Α', 30-01-2013). 

5. Τον Κανονισμό (ΕΕ) υπ’ αριθ. 1288/2013/11 Δεκεμβρίου 2013 του Ευρωπαϊκού Κοινοβουλίου και του Συμβουλίου 
για τη θέσπιση του προγράμματος Εταεηηυε + : του προγράμματος της Ευρωπαϊκής Ένωσης στον τομέα της 
εκπαίδευσης, της κατάρτισης, της νεολαίας και του αθλητισμού. 

6. Τον Οδηγό για τις Εθνικές Μονάδες Συντονισμού για την υλοποίηση του ευρωπαϊκού προγράμματος Ει·35ηηυ3+ 
(Ουίάθ ΐοΓ ΝαΙίοηΒΐ Αροηοίοε ίπηρίθπηθηΐίηρ Ιίιο Ειηεηηυεί- ρΓορΓθΓηηπθ) όπως εκδίδεται από την Ευρωπαϊκή Επιτροπή. 

7. Την περίπτωση 1, της παραγράφου 3, του άρθρου έκτου του Ν. 4218/2013 «Κύρωση της Πράξης Νομοθετικού 
Περιεχομένου “Επείγουσες ρυθμίσεις εφαρμογής Κώδικα Είσπραξης Δημοσίων Εσόδων” (Α' 176) και άλλες διατάξεις». 

8. την υπ’ αριθ. 194858/1Α/18-12-2013 υπουργική απόφα¬ 
ση (ΦΕΚ 3350, Β', 30-12-2013) «Ορισμός Εθνικού Οργανι- 
σμού/Εθνικής Μονάδας Συντονισμού για την υλοποίηση 
του ευρωπαϊκού προγράμματος ΕΓαεπιυεΤ, 2014-2020». 

9. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Ορίζουμε τοΊδρυμα Νεολαίας και Δια βίου Μάθησης 
(Ι.ΝΕ.ΔΙ.ΒΙ.Μ.), Ν.Π.Ι.Δ. εποπτευόμενο από το Υπουργείο 
Παιδείας και Θρησκευμάτων, ως Εθνικό Οργανισμό/ 
Εθνική Μονάδα Συντονισμού για τον τομέα της Νεο¬ 
λαίας του ευρωπαϊκού προγράμματος Ει·35πιυε+ όπως 
αυτός ορίζεται με το στοιχείο (β) της παραγράφου 3 
του άρθρου 1 του Κεφαλαίου I «Γενικές Διατάξεις», το 
Κεφάλαιο III «Νεολαία» και την παράγραφο 4 άρθρου 22 
του Κεφαλαίου VI "Απόδοση, αποτελέσματα και διάδο¬ 
ση” του Κανονισμού (ΕΕ) αριθ.1288/2013 του Ευρωπαϊκού 
Κοινοβουλίου και του Συμβουλίου της 11ης Δεκεμβρίου 
2013 για τη θέσπιση του προγράμματος «ΕΓ35πιυ5+»: 
το πρόγραμμα της Ένωσης για την εκπαίδευση, την 
κατάρτιση, τη νεολαία και τον αθλητισμό. 

2. Το Υπουργείο Παιδείας και Θρησκευμάτων, ως Εθνι¬ 
κή Αρχή του ευρωπαϊκού προγράμματος ΕΓ35πιυε+, έχει 
τη συνολική ευθύνη της πολιτικής και της εφαρμογής 
του προγράμματος, ενώ το Ι.ΝΕ.ΔΙ.ΒΙ.Μ., ως Εθνικός Ορ- 
γανισμός/Εθνική Μονάδα Συντονισμού για τον τομέα 
της Νεολαίας, οφείλει να διαχειρίζεται το πρόγραμμα 
σύμφωνα με τα κάτωθι: 

- Να διασφαλίζει την ορθή διαχείριση των κονδυλίων 
που χορηγούνται από το πρόγραμμα ΕΓ33πιυ5+. Οποιο- 
δήποτε πρόβλημα προκύπτει θα επιλύεται σε συνεργα¬ 
σία των αρμοδίων υπηρεσιών του Υπουργείου Παιδείας 
και του Ι.ΝΕ.ΔΙ.ΒΙ.Μ. 

- Να εντάσσει τις δράσεις του Προγράμματος στις 
εθνικές πολιτικές και προτεραιότητες για τη νεολαία, 
σύμφωνα με τους ειδικούς στόχους του Προγράμματος. 

- Να ανταποκρίνεται στις προδιαγραφές/απαιτήσεις 
που τίθενται από τα έγγραφα της Ευρωπαϊκής Επιτρο¬ 
πής αναφορικά με τη λειτουργία των εθνικών οργανι- 
σμών/εθνικών μονάδων συντονισμού. 

- Να διασφαλίζει ότι το προσωπικό του είναι ικανό 
για τις εργασίες που θα κληθεί να υλοποιήσει και, αν 
κρίνεται αναγκαίο, να εφαρμόζει πολιτική εκπαίδευσης 
προσωπικού. 

- Να δημιουργήσει μια αποτελεσματική διαδικασία δι¬ 
οίκησης και να διασφαλίσει ότι οι στόχοι του Προγράμ¬ 
ματος επιτυγχάνονται με ποιοτικό και έγκαιρο τρόπο, οι 
κίνδυνοι αντιμετωπίζονται αποτελεσματικά και οι πόροι 
χρησιμοποιούνται κατά τρόπο αποδοτικό ως προς τη 
σχέση κόστους/οφέλους. 

- Να τεκμηριώνει τις εσωτερικές διεργασίες και δι¬ 
αδικασίες του σε Εγχειρίδιο Διαδικασιών. Το σχετικό 
έγγραφο θα καθορίζει τις μεθόδους λειτουργίας και 
διαχείρισης του Εθνικού Οργανισμού/Εθνικής Μονάδας 
Συντονισμού σύμφωνα με τους ισχύοντες κανόνες και 
τις αρχές της χρηστής δημοσιονομικής διαχείρισης. 

- Να σέβεται την αρχή του διαχωρισμού των καθηκό¬ 
ντων στις λειτουργίες του για την εξασφάλιση υψηλής 
ποιότητας εσωτερικού ελέγχου. 

- Να λαμβάνει κάθε μέριμνα για την ορθή διαχείριση 
των κονδυλίων του Προγράμματος από τους δικαιού¬ 
χους, διασφαλίζοντας την έγκαιρη πρόβλεψη τυχόν 
κινδύνων και την διαχείριση αυτών. Ο Εθνικός Οργανι¬ 


σμός/Εθνική Μονάδα Συντονισμού οφείλει να ενημερώ¬ 
νει άμεσα, για οποιοδήποτε πρόβλημα ανακύπτει κατά 
την υλοποίηση του Προγράμματος, την Εθνική Αρχή, 
η οποία θα επιμελείται την επίλυσή του. Εφόσον δεν 
εξευρεθεί λύση σε εθνικό επίπεδο, τότε θα αναζητού- 
νται από την Εθνική Αρχή οδηγίες από άλλους εθνικούς 
ή ευρωπαϊκούς οργανισμούς. 

- Να θεσπίσει κατάλληλες διαδικασίες εποπτείας και 
ελέγχου ώστε να εξασφαλίσει ότι η υλοποίηση των δρα¬ 
στηριοτήτων του είναι αποδοτική και αποτελεσματική 
και ότι συμμορφώνεται με τους ισχύοντες κανόνες που 
καθορίζονται από την εθνική και ευρωπαϊκή νομοθεσία. 
Κάθε δραστηριότητα και διαδικασία που αφορά στο 
πρόγραμμα πρέπει να τεκμηριώνεται επαρκώς. 

- Να ανταποκρίνεται άμεσα στα αιτήματα και να σέ¬ 
βεται τις καταληκτικές ημερομηνίες αναφορικά με την 
υλοποίηση του Προγράμματος, όπως τίθενται από το 
ευρωπαϊκό ή το εθνικό πλαίσιο. 

- Να εκδίδει την ετήσια διαχειριστική δήλωση αξιο¬ 
πιστίας (γθβΜγ πιαηβςθπΊβηΙ άβοΙβΓαΙίοη οί βεευΓαηοο), 
στην οποία θα αποτυπώνει τη γνώμη του σχετικά με το 
επίπεδο διασφάλισης που τα συστήματα και οι διαδι¬ 
κασίες του Οργανισμού/Εθνικής Μονάδας Συντονισμού 
παρέχουν, καθώς και τυχόν επιφυλάξεις σε σχέση με 
τυχόν ελλείψεις που διαπιστώθηκαν. Περαιτέρω οφείλει 
να καταρτίζει ένα σχέδιο δράσης με μέτρα αποκατά¬ 
στασης και προληπτικά μέτρα, όπου απαιτείται. Στο 
πλαίσιο της εποπτείας που ασκεί το Υπουργείο Παι¬ 
δείας και Θρησκευμάτων, ο Εθνικός Οργανισμός/Εθνι- 
κή Μονάδα Συντονισμού, ως εποπτευόμενος φορέας, 
οφείλει να ενημερώνει εγκαίρως το Υπουργείο Παιδείας 
αναφορικά με τη δήλωση αξιοπιστίας και να ζητά τη 
συνδρομή του προκειμένου η δήλωση αξιοπιστίας να 
είναι πλήρης, σαφής, αξιόπιστη και εμπεριστατωμένη. 

- Να καταρτίζει ετήσιο πρόγραμμα εργασίας αναλύο¬ 
ντας την μακροπρόθεσμη στρατηγική του σε επιχειρη¬ 
σιακούς στόχους και δραστηριότητες, σε συνεργασία 
με το Υπουργείο Παιδείας και Θρησκευμάτων. 

- Να υιοθετήσει μια αποτελεσματική διοικητική δια¬ 
δικασία που θα παρέχει έγκυρα και αξιόπιστα στοιχεία 
στο Υπουργείο Παιδείας και Θρησκευμάτων, προκειμέ¬ 
νου να διευκολύνεται η διαδικασία λήψης αποφάσεων, η 
σωστή διαχείριση τυχόν κινδύνων, η παρακολούθηση της 
προόδου και η επίτευξη των στόχων του προγράμματος. 

- Να εφαρμόζει ένα αποτελεσματικό σύστημα παρα¬ 
κολούθησης και υποβολής εκθέσεων στο Υπουργείο 
Παιδείας και Θρησκευμάτων και στην Ευρωπαϊκή Επι¬ 
τροπή, ώστε να εξασφαλιστεί η έγκαιρη και κατάλληλη 
εφαρμογή των συστάσεων που τυχόν απορρέουν από 
αυτές, σε σχέση με τυχόν αδυναμίες που διαπιστώθηκαν 
από εσωτερικούς ή εξωτερικούς ελέγχους. 

- Να δημιουργήσει ανεξάρτητη λειτουργία εσωτερικού 
ελέγχου. Οι εκθέσεις του εσωτερικού ελεγκτή, όπου 
μεταξύ άλλων θα περιλαμβάνεται λεπτομερής εκτίμηση 
της γενικής λειτουργίας του Εθνικού Οργανισμού/Εθνι- 
κής Μονάδας Συντονισμού και των βασικών πτυχών των 
δραστηριοτήτων του θα αποστέλλονται στο Υπουργείο 
Παιδείας και Θρησκευμάτων εντός του επόμενου μήνα 
από την λήξη της περιόδου αναφοράς. 

- Να αποστέλλει στο Υπουργείο Παιδείας και Θρη¬ 
σκευμάτων εξαμηνιαίες εκθέσεις αναφορικά με την υλο¬ 
ποίηση του Προγράμματος εντός του επόμενου μήνα 
από την λήξη της περιόδου αναφοράς. 

3. Τα κριτήρια επιλογής των χρηματοδοτούμενων προ¬ 
γραμμάτων θα καθορίζονται με βάση τις εθνικές και τις 
ευρωπαϊκές προτεραιότητες, θα υπακούουν στις αρχές 
της διαφάνειας και της διασφάλισης της ποιότητας και 
θα καθορίζονται σε συνεργασία με το Υπουργείο Παι¬ 
δείας, το οποίο ασκεί την εθνική πολιτική στον τομέα 
της εκπαίδευσης, της κατάρτισης και της νεολαίας. 

4. Έγγραφα που αφορούν την υλοποίηση του Προ¬ 
γράμματος, είτε προέρχονται από την Ευρωπαϊκή Επι¬ 
τροπή, είτε από εθνικούς φορείς, είτε από δομές που 
έχουν οριστεί για το Πρόγραμμα, είτε από συνεργαζόμε- 
νους εμπειρογνώμονες στο πλαίσιο του Προγράμματος, 
πρέπει να είναι άμεσα διαθέσιμα στην Εθνική Αρχή, 
εφόσον ζητηθούν, είτε από το Ι.ΝΕ.ΔΙ.ΒΙ.Μ. είτε από τους 
ως άνω αναφερόμενους φορείς και φυσικά πρόσωπα. 

5. Το Ι.ΝΕ.ΔΙ.ΒΙ.Μ. οφείλει να λάβει κάθε μέριμνα για τη 
επαρκή και αποτελεσματική στελέχωση της μονάδας 
που διαχειρίζεται το πρόγραμμα Ει-αεπιυε +, προκειμένου 
να διασφαλιστεί η απρόσκοπτη εφαρμογή του. 

6. Το Ι.ΝΕ.ΔΙ.ΒΙ.Μ. οφείλει να λαμβάνει, στο ανωτέρω 
πλαίσιο, κάθε πρόσφορο μέτρο για την απρόσκοπτη 
διαχείριση του Προγράμματος. 

7. Οποιαδήποτε παράβαση των ανωτέρω αποτελεί 
ουσιώδη λόγο διακοπής του ορισμού του Ι.ΝΕ.ΔΙ.ΒΙ.Μ. 
ως Εθνικού Οργανισμού/Εθνικής Μονάδας Συντονισμού 
του ευρωπαϊκού προγράμματος ΕΓαεπιυεϊ- για τον τομέα 
της Νεολαίας. 

8. Η ανωτέρω ανάθεση θα έχει ισχύ έως 31-12-2020. 

Κατά τα λοιπά ισχύει η υπ’ αριθ. 194858/1Α/18-12-2013 

υπουργική απόφαση (ΦΕΚ 3350, Β', 30-12-2013) «Ορισμός 
Εθνικού Οργανισμού/Εθνικής Μονάδας Συντονισμού για 
την υλοποίηση του ευρωπαϊκού προγράμματος ΕΓαεπιυε +, 
2014-2020». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 21 Φεβρουάριου 2014 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθ. 5347 (4) 

Τροποποίηση της υπ’ αριθ. 36580/10-12-2013 (ΦΕΚ 3276/ 
Β'/23-12-2013) απόφασης Ιδρυσης της Σχολής Προ¬ 
πονητών Αντισφαίρισης Γ' Κατηγορίας στην Αθήνα. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη 

1. Τις διατάξεις: 

α) Του Ν. 1558/1985, άρθρο 27 «Σύσταση Γενικών Γραμ- 
ματειών» παρ. 2 ε, περ. ιν «Γενική Γραμματεία Αθλητι¬ 
σμού» (ΦΕΚ 137 Α'). 

β) Του άρθρου 136 παρ. 6 του Ν. 2725/1999 (ΦΕΚ Α' 
121), όπως αντικαταστάθηκε με το άρθρο 78 παρ. 2 του 
Ν. 4170/2013 «Ενσωμάτωση της Οδηγίας 2011/16/ΕΕ, ρύθ¬ 
μιση θεμάτων της ΕΛ.Τ.Ε., αναμόρφωση Οργανισμού του 
Ν.Σ.Κ. και άλλες διατάξεις». 


γ) Του Π.Δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ Α' 98). 

δ) Του Π.Δ. 77/85 «Οργανισμός της Γ.Γ.Α.» (ΦΕΚ Α'28), 
όπως ισχύει. 

ε) Του Π.Δ. 118/2013 «Τροποποίηση του Π.Δ 85/2012 
(Α'141) -Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγω¬ 
νιστικότητας, Μεταφορών, Υποδομών και Δικτύων και 
Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και 
σε Υπουργείο Παιδείας και Θρησκευμάτων αντιστοίχως» 
(ΦΕΚ 152/Α'/25-6-2013). 

στ) Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 153/Α'/25.06.2013). 

2. Την υπ’ αριθ. ΥΠΠΟΑ/ΓΔΔΥ/ΔΙΟΙΚ/ΔΠΕΦ/114952/ 
18350/15269/892/3.07.2013 απόφαση του Πρωθυπουργού 
και Υπουργού Πολιτισμού και Αθλητισμού περί ανάθεσης 
αρμοδιοτήτων στον Υφυπουργό Πολιτισμού και Αθλητι¬ 
σμού Ιωάννη Ανδριανό (ΦΕΚ 1655/Β'/4.07.2013). 

3. Την υπ’ αριθ. Δ.Υ./13.5.2008 Υπουργική απόφαση (ΦΕΚ 
971/Β'/26-5-.2008), (Κανονισμός Προπονητών Αντισφαί¬ 
ρισης). 

4. Το υπ’ αριθ. 24717/25-10-2012 έγγραφο του Υφυπουργού 
Παιδείας και Θρησκευμάτων, Πολιτισμού και Αθλητισμού 
προς την Ελληνική Φίλαθλη Ομοσπονδία Αντισφαίρισης. 

5. Τα υπ’ αριθ. 3979/22.10.2012, 4962/12.11.2013, 5330/ 
03.12.2013, καθώς και το 542/6.02.2014 έγγραφα της Ελ¬ 
ληνικής Φίλαθλης Ομοσπονδίας Αντισφαίρισης και το 
αριθμ. 17/15.11.13 έγγραφο του Συνδέσμου Προπονητών 
Αντισφαίρισης Ελλάδος. 

6. Την υπ’ αριθ. 36580/10.12.2013 (ΦΕΚ 3276/Β723.12.2013) 
απόφαση Ίδρυσης Σχολής Προπονητών Αντισφαίρισης 
Γ' Κατηγορίας στην Αθήνα. 

7. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

8. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Τροποποιούμε την υπ’ αριθ. 36580/10-12-2013 (ΦΕΚ 
3276/Β'/23-12-2013), απόφαση Ίδρυσης Σχολής Προπο¬ 
νητών Αντισφαίρισης, Γ' Κατηγορίας στην Αθήνα στο 
μέρος που αφορά το Διευθυντή της Σχολής ως εξής: 

Αντικαθιστούμε τον Γρίβα Νικόλαο του Σπυρίδωνα, 
Διευθυντή της Σχολής, κατόπιν παραιτήσεώς του και 
στη θέση του ορίζουμε ως Διευθυντή τον Αθαναηλίδη 
Ιωάννη του Τριαντάφυλλου, Επίκουρο Καθηγητή Δημο- 
κρίτειου Πανεπιστημίου Θράκης. 

Κατά τα λοιπά ισχύει η υπ’ αριθ. 36580/10-12-2013 (ΦΕΚ 
3276/Β'/23-12-2013) απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 2014 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΔΡΙΑΝΟΣ 

